2017 अलप्पो आत्मघाती कार हमला
यह हमला 16 अप्रैल 2017 को एक कार बम द्वारा बस पर किया गया था। इस बम धमाके में 126 लोग मारे गए थे जिसमें 68 बच्चे भी शामिल थे। हमला उस समय किया गया था जब इदलिब प्रांत के शिया बहुल अल-फोआ और किफ्राया गाँवो में फँसे लगभग पाँच हजार लोगों को बसों के द्वारा सरकार नियंत्रित अलप्पो क्षेत्र में लाया जा रहा था। इनमें सैकड़ों की संख्या में सरकार समर्थित लड़ाके भी थे। घटना स्थल पर बस के परखच्चे उड़ गए थे और उसमें सभी सवार लोग मारे गए थे। इस हमले की पोप ने निंदा की थी। लेकिन अभी तक किसी भी आंतकी संगठन ने इस हमले की जिम्मेदारी स्वीकार नहीं की है।